               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 20.1.2016
            COM(2016) 1 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση από το Βέλγιο – EGF/2015/007 BE/Hainaut-Namur Glass)

               ΑΙΤΙΟΛΟΓΙΚΗ ΕΚΘΕΣΗ

               ΠΛΑΙΣΙΟ ΤΗΣ ΠΡΟΤΑΣΗΣ

               1.Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) καθορίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                («κανονισμός ΕΤΠ»).

               2.Στις 19 Αυγούστου 2015 το Βέλγιο υπέβαλε την αίτηση EGF/2015/007 BE/Hainaut-Namur Glass για χρηματοδοτική συνεισφορά από το ΕΤΠ, έπειτα από απολύσεις
                  2
                στον οικονομικό τομέα που ταξινομείται σύμφωνα με τη NACE αναθ. 2 κλάδος 23 (Παραγωγή άλλων μη μεταλλικών ορυκτών προϊόντων) στις περιφέρειες επιπέδου NUTS 2 της Hainaut (BE32) και της Namur (BE35) στο Βέλγιο.

               3.Ύστερα από εξέταση της εν λόγω αίτησης, η Επιτροπή συμπέρανε, σύμφωνα με όλες τις εφαρμοστέες διατάξεις του κανονισμού ΕΤΠ, ότι ικανοποιούνται οι όροι για τη χορήγηση χρηματοδοτικής συνεισφοράς από το ΕΤΠ.

               ΠΕΡΙΛΗΨΗ ΤΗΣ ΑΙΤΗΣΗΣ

                        Αίτηση ΕΤΠ

                        EGF/2015/007 BE/Hainaut-Namur Glass

                        Κράτος μέλος

                        Βέλγιο

                        Οικεία/-ες περιφέρεια/-ες (επίπεδο NUTS 2
                           3
                        )

                        Hainaut (BE32)

                        Namur (BE35)

                        Ημερομηνία υποβολής της αίτησης

                        19 Αυγούστου 2015

                        Ημερομηνία απόδειξης παραλαβής της αίτησης

                        2 Σεπτεμβρίου 2015

                        Προθεσμία αίτησης υποβολής πρόσθετων πληροφοριών

                        2 Σεπτεμβρίου 2015

                        Προθεσμία για την υποβολή των πρόσθετων πληροφοριών

                        28 Οκτωβρίου 2015

                        Προθεσμία για την ολοκλήρωση της αξιολόγησης

                        20 Ιανουαρίου 2016

                        Κριτήριο παρέμβασης

                        Άρθρο 4 παράγραφος 2 του κανονισμού ΕΤΠ

                        Αριθμός των οικείων επιχειρήσεων

                        2

                        Τομέας/-είς οικονομικής δραστηριότητας

                        (Κλάδος NACE αναθ. 2)
                           4

                        Κλάδος 23 (Παραγωγή άλλων μη μεταλλικών ορυκτών προϊόντων)

                        Περίοδος αναφοράς (εννέα μήνες):

                        31 Αυγούστου 2014 – 31 Μαΐου 2015

                        Αριθμός απολύσεων κατά την περίοδο αναφοράς

                        412

                        Συνολικός αριθμός επιλέξιμων δικαιούχων

                        412

                        Συνολικός αριθμός στοχευόμενων δικαιούχων

                        412

                        Αριθμός στοχευόμενων νέων που βρίσκονται εκτός απασχόλησης, εκπαίδευσης ή κατάρτισης (ΕΕΑΚ)

                        100

                        Προϋπολογισμός για εξατομικευμένες υπηρεσίες (σε ευρώ)

                        1 758 507

                        Προϋπολογισμός για τη χρήση του ΕΤΠ
                           5
                         (σε ευρώ)

                        67 400

                        Συνολικός προϋπολογισμός (σε ευρώ)

                        1 825 907

                        Συνεισφορά του ΕΤΠ (60 %) (σε ευρώ)

                        1 095 544

               ΑΞΙΟΛΟΓΗΣΗ ΤΗΣ ΑΙΤΗΣΗΣ

               Διαδικασία

               4.Το Βέλγιο υπέβαλε την αίτηση EGF/2015/007 BE/Hainaut-Namur Glass στις 19 Αυγούστου 2015, εντός 12 εβδομάδων από την ημερομηνία κατά την οποία ικανοποιήθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ. Η Επιτροπή επιβεβαίωσε την παραλαβή της αίτησης, εντός της προθεσμίας των δύο εβδομάδων από την ημερομηνία υποβολής της αίτησης, και, ταυτόχρονα, ζήτησε από το Βέλγιο συμπληρωματικές πληροφορίες. Οι εν λόγω συμπληρωματικές πληροφορίες προσκομίστηκαν εντός οκτώ εβδομάδων από την υποβολή της αίτησης, μετά από παράταση της προθεσμίας κατά δύο εβδομάδες κατόπιν δεόντως αιτιολογημένης αίτησης του Βελγίου. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 20 Ιανουαρίου 2016.

               Επιλεξιμότητα της αίτησης

               Οικείες επιχειρήσεις και δικαιούχοι

               5.Η αίτηση αφορά 412 εργαζομένους που απολύθηκαν στον οικονομικό τομέα που ταξινομείται σύμφωνα με τη NACE αναθ. 2 κλάδος 23 (Παραγωγή άλλων μη μεταλλικών ορυκτών προϊόντων). Οι απολύσεις από τις επιχειρήσεις εντοπίζονται κυρίως στις περιφέρειες επιπέδου NUTS 2 Hainaut (BE32) και Namur (BE35).

                        Επιχειρήσεις και αριθμός απολύσεων κατά την περίοδο αναφοράς

                        AGS Glass

                        144

                        Saint-Gobain Glass

                        268

                        Συνολικός αριθμός επιχειρήσεων: 2

                        Συνολικός αριθμός απολύσεων:

                        412

                        Συνολικός αριθμός αυτοαπασχολουμένων των οποίων διακόπηκε η δραστηριότητα:

                        0

                        Συνολικός αριθμός επιλέξιμων εργαζομένων και αυτοαπασχολουμένων:

                        412

               Κριτήρια παρέμβασης

               6.Το Βέλγιο υπέβαλε την αίτηση δυνάμει του κριτηρίου παρέμβασης που προβλέπεται στο άρθρο 4 παράγραφος 2, κατά παρέκκλιση από τα κριτήρια του άρθρου 4 παράγραφος 1 στοιχείο β) του κανονισμού ΕΤΠ, το οποίο απαιτεί τουλάχιστον 500 απολύσεις εντός περιόδου αναφοράς εννέα μηνών σε επιχειρήσεις που δραστηριοποιούνται στον ίδιο οικονομικό τομέα που ορίζεται στο επίπεδο υποδιαίρεσης NACE αναθ. 2 και είναι εγκατεστημένες σε μία περιφέρεια ή σε δύο συνορεύουσες περιφέρειες όπως καθορίζονται σε επίπεδο NUTS 2 σε ένα κράτος μέλος. Στις περιφέρειες επιπέδου NUTS 2 Hainaut (BE32) και Namur (BE35) υπήρξαν συνολικά 412 απολύσεις.

               7.Η εννεάμηνη περίοδος αναφοράς για την αίτηση διαρκεί από τις 31 Αυγούστου 2014 έως τις 31 Μαΐου 2015.

               Υπολογισμός των απολύσεων και των περιπτώσεων διακοπής επιχειρηματικής δραστηριότητας

               8.Οι απολύσεις κατά την περίοδο αναφοράς υπολογίστηκαν ως εξής:

               –412 από την ημερομηνία κατά την οποία ο εργοδότης ειδοποίησε προσωπικά τον εργαζόμενο για την απόλυσή του ή για την καταγγελία της σύμβασης εργασίας του.

               Επιλέξιμοι δικαιούχοι

               9.Ο συνολικός αριθμός των επιλέξιμων δικαιούχων είναι 412.

               Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης

               10.Με σκοπό να διαπιστωθεί η σύνδεση μεταξύ των απολύσεων και των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης, το Βέλγιο υποστηρίζει ότι το ενωσιακό εμπόριο σε προϊόντα υάλου έχει υποστεί σοβαρές διαταραχές κατά τα τελευταία έτη. Ενώ η ζήτηση παρέμεινε στάσιμη στην Ευρώπη μεταξύ του 2000 και του 2013, οι εισαγωγές έχουν αυξηθεί δραματικά, με τους αλλοδαπούς παραγωγούς να αποκτούν όλο και μεγαλύτερο μερίδιο της ευρωπαϊκής αγοράς
                  6
               . Αυτό μπορεί να εξηγηθεί από το γεγονός ότι η πλεονάζουσα παραγωγική ικανότητα στην Ασία (κυρίως στην Κίνα) έχει πιέσει προς τα κάτω τις τιμές τις οποίες οι ευρωπαίοι παραγωγοί δύσκολα μπορούν να ανταγωνιστούν, λόγω του υψηλότερου κόστους παραγωγής και των αυστηρότερων περιβαλλοντικών προτύπων, ιδίως των ποσοστώσεων εκπομπής CO2
                  7
               . Ενώ η ζήτηση αυξήθηκε στις αναπτυσσόμενες οικονομίες, η Ευρώπη δεν κατόρθωσε να αυξήσει τα μερίδιά της στις εξαγωγικές αγορές. Εξετάζοντας τον κλάδο των επίπεδων προϊόντων υάλου που αφορά η παρούσα αίτηση, η παραγωγή στην Ευρώπη έχει μειωθεί κατά 20 % μεταξύ 2007 και 2012
                  8
               . Μεταξύ του 2000 και του 2010, στον τομέα της υαλουργίας συνολικά, η απασχόληση μειώθηκε κατά 32 % στην Ευρώπη (ιδίως στη Γερμανία, την Πολωνία, τη Γαλλία και το Βέλγιο)
                  9
               . Η παραγωγή υάλου στο Βέλγιο έπεσε κάτω από 1 εκατομμύριο τόνους το 2009, για πρώτη φορά μετά τα μέσα της δεκαετίας του ’60, και εξακολούθησε να μειώνεται κατά 5% τόσο το 2011 όσο και το 2012
                  10
               . Οι υπόλοιποι ευρωπαίοι παραγωγοί μεταφέρουν, σε μεγάλο βαθμό, την παραγωγή τους στην Ασία, με αποτέλεσμα η απασχόληση στην Ευρώπη στον εν λόγω τομέα να μειωθεί κατά 12 % από το 2010 και κατά 27 % από το έτος 2000 και μετά.

               11.Μέχρι σήμερα, ο τομέας παραγωγής άλλων μη μεταλλικών ορυκτών προϊόντων αποτέλεσε το αντικείμενο πέντε αιτήσεων για χρήση του ΕΤΠ, από τις οποίες οι δύο (συμπεριλαμβανομένης της παρούσας) επικαλούνταν την παγκοσμιοποίηση του εμπορίου και οι τρεις την παγκόσμια χρηματοπιστωτική και οικονομική κρίση.

               Γεγονότα που οδήγησαν στις απολύσεις και τη διακοπή δραστηριότητας

               12.Το γεγονός που οδήγησε στις εν λόγω απολύσεις είναι το κλείσιμο δύο εγκαταστάσεων παραγωγής στη Βαλονία, οι οποίες ανήκαν στις δύο επιχειρήσεις, την AGC Europe SA και τη Saint-Gobain Glass Benelux, αντίστοιχα. Αυτές οι δύο μονάδες παραγωγής βρίσκονταν στις περιφέρειες Hainaut και Namur αντίστοιχα. Η AGC Europe SA επένδυσε περισσότερα από 48 εκατομμύρια ευρώ στη μονάδα της στη Roux (Hainaut) μεταξύ του 2006 και του 2010, αλλά λόγω του πολύ ισχυρού ανταγωνισμού από παραγωγούς της Ασίας (κυρίως την Κίνα και την Ιαπωνία) και τη διατήρηση του δυσμενούς ευρωπαϊκού οικονομικού κλίματος η επιχείρηση αναγκάστηκε να σταματήσει την παραγωγή το 2014. Η Saint-Gobain Glass Benelux αντιμετώπισε παρόμοια προβλήματα με την παραγωγή γυαλιού το 2013, όταν η πλεονάζουσα παραγωγική ικανότητα στην Άπω Ανατολή οδήγησε σε αφόρητη πίεση επί των τιμών από τους ασιάτες παραγωγούς. Το 2014 η Saint-Gobain Glass Benelux σταμάτησε την παραγωγή στη μονάδα που διέθετε στο Auvelais (περιφέρεια Namur).

               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό ή εθνικό επίπεδο

               13.Η Βαλονία, ιστορικά, έχει πολύ μεγάλη παράδοση στην κατασκευή γυαλιού με μια σειρά μεγάλες επιχειρήσεις. Ωστόσο, πολλές από τις εν λόγω επιχειρήσεις αντιμετώπισαν δυσκολίες τα τελευταία χρόνια, ιδίως μετά την έναρξη της χρηματοπιστωτικής και οικονομικής κρίσης το 2008. Ο αριθμός των θέσεων εργασίας στον τομέα της υαλουργίας στις περιφέρειες Namur και Hainaut μειώθηκε από 3 940 σε 3 170 (-19 %) μεταξύ του 2007 και του 2012
                  11
               . Η κατάσταση δυσχεραίνεται ακόμη περισσότερο από το γεγονός ότι το σύνολο του κατασκευαστικού τομέα μείωσε την παραγωγή του στη Βαλονία, με απώλεια 1 236 θέσεων εργασίας το 2013 και 1 878 θέσεων εργασίας το 2014. Ειδικότερα η περιφέρεια Hainaut αντιμετωπίζει μια δύσκολη κατάσταση στην αγορά εργασίας με ποσοστό απασχόλησης ύψους 52,7 % (9,2 ποσοστιαίες μονάδες χαμηλότερο από τον εθνικό μέσο όρο) και ποσοστό ανεργίας 14,5 % (5,9 ποσοστιαίες μονάδες υψηλότερο από τον εθνικό μέσο όρο)
                  12
               . Τα στοιχεία ανεργίας και απασχόλησης στην περιφέρεια Namur είναι επίσης αρνητικά σε σχέση με τον εθνικό μέσο όρο. Επιπλέον, οι αγορές εργασίας των δύο περιφερειών χαρακτηρίζονται από υψηλό ποσοστό εργατικού δυναμικού με χαμηλό επίπεδο προσόντων (σχεδόν το ήμισυ των ατόμων που αναζητούν εργασία στην περιφέρεια Namur και λίγο περισσότερο από το ήμισυ των ατόμων που αναζητούν εργασία στην περιφέρεια Hainaut δεν διαθέτουν τυπικά προσόντα ανώτερης δευτεροβάθμιας εκπαίδευσης). Η μείωση της παραγωγής στο σύνολο του κατασκευαστικού τομέα θα καταστήσει δύσκολο για την ομάδα στόχο της συγκεκριμένης αίτησης να εξεύρει παρόμοια απασχόληση και, αναμφισβήτητα, θα χρειαστούν προσπάθειες αναβάθμισης των δεξιοτήτων.

               Επεξήγηση των εξαιρετικών περιστάσεων που δικαιολογούν το παραδεκτό της αίτησης

               14.Το Βέλγιο υποστηρίζει ότι, παρά το γεγονός ότι πραγματοποιήθηκαν λιγότερες από 500 απολύσεις κατά την περίοδο αναφοράς των εννέα μηνών, η αίτηση αυτή θα πρέπει, ωστόσο, να εξομοιωθεί με αίτηση δυνάμει του άρθρου 4 παράγραφος 1 στοιχείο β) του κανονισμού ΕΤΠ λόγω των εξαιρετικών περιστάσεων που έχουν σοβαρό αντίκτυπο στην απασχόληση και στην τοπική, περιφερειακή ή εθνική οικονομία. Ο κλάδος της υαλουργίας υπήρξε κατά παράδοση σημαντικός τομέας στη Βαλονία. Περισσότερο από το 1/3 των μονάδων παραγωγής του κλάδου της υαλουργίας και 58 % της απασχόλησης στον κλάδο της υαλουργίας εντός του Βελγίου βρίσκονται στην περιφέρεια αυτή. Ο όμιλος Saint-Gobain αναγκάστηκε το 2013 να κλείσει άλλη μία μονάδα παραγωγής στη Βαλονία, γεγονός που αποτελούσε το αντικείμενο της αίτησης EGF/2013/011 BE/Saint-Gobain Sekurit. Επιπλέον, το 12,3 % του εργατικού δυναμικού στις εν λόγω περιφέρειες απασχολείτο στον μεταποιητικό τομέα, στον οποίο σημειώθηκε μείωση της απασχόλησης κατά 8 ποσοστιαίες μονάδες από το 2007 και μετά. Η απώλεια θέσεων εργασίας στον κλάδο της υαλουργίας είναι πιο έντονη στις περιφέρειες Hainaut και Namur, σε σύγκριση τόσο με τη Βαλονία όσο και με ολόκληρο το Βέλγιο (ο αριθμός των θέσεων εργασίας έχει μειωθεί κατά 19 %). Οι εξαιρετικές περιστάσεις που αφορούν την παρούσα υπόθεση έχουν επίσης αποδειχθεί από τις βελγικές αρχές, με αναφορά στη δυσμενή κατάσταση της αγοράς εργασίας στις δύο περιφέρειες, όπως καταδεικνύεται από τα χαμηλότερα από τον μέσο όρο ποσοστά απασχόλησης, το υψηλό ποσοστό ανειδίκευτου εργατικού δυναμικού και τα υψηλά επίπεδα μακροχρόνιας ανεργίας (36,4 % στη Namur και 39,0 % στη Hainaut).

               Στοχευόμενοι δικαιούχοι και προτεινόμενες δράσεις

               Στοχευόμενοι δικαιούχοι

               15.Ο εκτιμώμενος αριθμός απολυμένων εργαζομένων που αναμένεται να συμμετάσχουν στα μέτρα είναι 412. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής:

                        Κατηγορία

                        Αριθμός
                        στοχευόμενων δικαιούχων

                        Φύλο:

                        Άνδρες:

                        403

                        (97,82 %)

                        Γυναίκες:

                        9

                        (2,18 %)

                        Ιθαγένεια:

                        Πολίτες της ΕΕ:

                        405

                        (98,30 %)

                        Πολίτες τρίτων χωρών:

                        7

                        (1,70 %)

                        Ηλικιακή ομάδα:

                        15-24 ετών:

                        0

                        (0 %)

                        25-29 ετών:

                        22

                        (5,34 %)

                        30-54 ετών:

                        293

                        (71,12 %)

                        55-64 ετών:

                        97

                        (23,54 %)

                        άνω των 64 ετών:

                        0

                        (0 %)

               16.Επιπροσθέτως, το Βέλγιο θα παράσχει εξατομικευμένες υπηρεσίες με τη συγχρηματοδότηση του ΕΤΠ σε έως 100 νέους από την περιφέρεια Hainaut οι οποίοι βρίσκονται εκτός απασχόλησης, εκπαίδευσης ή κατάρτισης (ΕΑΕΚ) και είναι ηλικίας κάτω των 25 ετών κατά την ημερομηνία της υποβολής της αίτησης, δεδομένου ότι 144 από τις απολύσεις που αναφέρονται στο σημείο 15 σημειώθηκαν στην περιφέρεια Hainaut (B32) επιπέδου NUTS 2, που είναι επιλέξιμη σύμφωνα με την Πρωτοβουλία για την Απασχόληση των Νέων.

               17.Επομένως, ο συνολικός εκτιμώμενος αριθμός των στοχευόμενων δικαιούχων που αναμένεται να συμμετάσχουν στα μέτρα, συμπεριλαμβανομένων των ΕΑΕΚ, είναι 512.

               Επιλεξιμότητα των προτεινόμενων δράσεων

               18.Οι εξατομικευμένες υπηρεσίες που θα δοθούν στους απολυμένους και στους ΕΑΕΚ συνίστανται στις ακόλουθες δράσεις:

               –Υποστήριξη/καθοδήγηση/ένταξη: αυτό το σύνολο υπηρεσιών βασίζεται στις συνήθεις δραστηριότητες που πραγματοποιούνται από τα γραφεία αναπροσανατολισμού. Οι υπηρεσίες θα παρέχονται από ομάδα του προσωπικού της FOREM
                  13
                εξειδικευμένου σε θέματα συνεργασίας με οργανώσεις που εκπροσωπούν τους πρώην εργαζομένους, ώστε να ενθαρρυνθούν οι ενδιαφερόμενοι να συμμετάσχουν στα μέτρα και να βοηθηθούν ως προς τις διοικητικές διαδικασίες. Για να διευκολυνθούν οι επαφές μεταξύ των εργαζομένων, οι υπηρεσίες παρέχονται από κοινού σε όλους τους απολυμένους εργαζομένους σε χώρους ειδικούς για τον σκοπό αυτό. Οι υπηρεσίες καλύπτουν τρεις τύπους δραστηριοτήτων: i) συλλογική ενημέρωση σχετικά με τις τεχνικές αναζήτησης εργασίας (σύνταξη βιογραφικού σημειώματος και γραπτής αίτησης, χρήση διαδικτυακών πόρων κ.λπ.)· ii) προσωπικές συνεντεύξεις με σύμβουλο της FOREM (έλεγχος δεξιοτήτων, εξέλιξη της σταδιοδρομίας, καθοδήγηση για την κατάρτιση κ.λπ.)· iii) ελεύθερη και ανοικτή πρόσβαση σε εργαλεία αναζήτησης εργασίας (εξοπλισμός ΤΠ με σύνδεση στο διαδίκτυο, τηλέφωνο, ειδική τεκμηρίωση κ.λπ.).

               –Διευκόλυνση της αναζήτησης εργασίας: Η FOREM θα πραγματοποιήσει επίσης ειδικές δραστηριότητες για να διευκολυνθεί η αναζήτηση εργασίας από τους εργαζομένους και για να ξεπεραστούν οι δυσκολίες στη διαδικασία αναπροσανατολισμού. Σε αυτές περιλαμβάνονται συναντήσεις μεταξύ των απολυμένων εργαζομένων και δυνητικών εργοδοτών (αντιστοίχιση προσφοράς και ζήτησης εργασίας), επισκέψεις σε εταιρείες, συναντήσεις με αρμοδίους για προσλήψεις με σκοπό την προετοιμασία για τη συνέντευξη, καθώς και ανταλλαγή εμπειριών με άλλους εργαζομένους οι οποίοι, ύστερα από ομαδικές απολύσεις, παρακολούθησαν επαγγελματικό επαναπροσανατολισμό ή βρήκαν εργασία.

               –Ολοκληρωμένη κατάρτιση: Μια σειρά από ειδικά μαθήματα κατάρτισης θα παρέχονται είτε από τη FOREM είτε από τα «centres de competences» ή το IFAPME
                  14
               . Ως πρώτο βήμα, το προσωπικό της FOREM θα βοηθήσει κάθε συμμετέχοντα να καθορίσει τους στόχους του όσον αφορά την εργασία και θα τον καθοδηγήσει προς έναν από τους προσφερόμενους τύπους ενοτήτων κατάρτισης. Στο τέλος κάθε ενότητας κατάρτισης, οι νέες δεξιότητες μπορούν να αξιολογηθούν και να τεκμηριωθούν. Ανάλογα με τον τύπο της κατάρτισης και το πεδίο των ικανοτήτων, οι συμμετέχοντες θα λάβουν είτε τυπική πιστοποίηση δεξιοτήτων (δηλαδή πιστοποιητικό ικανότητας), είτε πιστοποιητικό συμμετοχής (για αρμοδιότητες ή επαγγέλματα για τα οποία δεν υπάρχει επίσημη πιστοποίηση) είτε επικύρωση των δεξιοτήτων (όσον αφορά τις δεξιότητες και τις ικανότητες που αποκτήθηκαν εκτός της επίσημης κατάρτισης).

               –Μεταφορά πείρας: Οι έμπειροι εργαζόμενοι μπορούν να ενισχύσουν τις δεξιότητες και την τεχνογνωσία τους αναλαμβάνοντας διδακτική δραστηριότητα στην τεχνική εκπαίδευση. Η FOREM και οι ομοσπονδίες των διαφόρων κλάδων της τεχνικής εκπαίδευσης θα προετοιμάσουν ειδική ενότητα ευαισθητοποίησης και εισαγωγής στην κατάρτιση με σκοπό να ενθαρρύνουν την κατάρτιση εργαζομένων που πληρούν τις προϋποθέσεις για να γίνουν εκπαιδευτές επαγγελματικής εκπαίδευσης.

               –Υποστήριξη για τη δημιουργία επιχειρήσεων: Οι εργαζόμενοι που σκέπτονται να ιδρύσουν δική τους επιχείρηση θα λάβουν καθοδήγηση και υποστήριξη καθ’ όλη τη διάρκεια της διαδικασίας. Η υποστήριξη αυτή περιλαμβάνει δύο βασικές δραστηριότητες: i) συλλογικές ενημερωτικές συναντήσεις για την ευαισθητοποίηση σχετικά με τις ευκαιρίες δημιουργίας επιχειρήσεων, την παροχή πληροφοριών σχετικά με τις νομικές πτυχές και τα μέτρα για τη στήριξη της δημιουργίας επιχειρήσεων· ii) προσωπικές συνεντεύξεις με ενδιαφερόμενους εργαζομένους, ώστε να επανεξεταστεί το σχέδιό τους και να έρθουν σε επαφή με οργανώσεις στήριξης επιχειρήσεων και παρόχους υπηρεσιών.

               –Υποστήριξη συλλογικών έργων: Οι εργαζόμενοι που εξετάζουν το ενδεχόμενο να ιδρύσουν, από κοινού ως ομάδα, «κοινωνική επιχείρηση» θα λάβουν καθοδήγηση και στήριξη από εξειδικευμένη εταιρεία συμβούλων και από το γραφείο αναπροσανατολισμού. Η υποστήριξη αυτή περιλαμβάνει συναντήσεις ενημέρωσης και ευαισθητοποίησης σχετικά με τη δημιουργία επιχειρήσεων και βασικές διαχειριστικές δεξιότητες, καθώς και παροχή συμβουλών για τη σύσταση της επιχείρησης (π.χ. κατάρτιση επιχειρηματικού σχεδίου, σύνταξη καταστατικού, εμπορία κ.λπ.). Μια επιτροπή στήριξης, που συγκεντρώνει αντιπροσώπους των εργοδοτικών και των συνδικαλιστικών οργανώσεων και της FOREM, αξιολογεί την αίτηση και αποφασίζει για τη χορήγηση ή μη επιχορήγησης. Κάθε εργαζόμενος που συμμετέχει στο σχέδιο μπορεί να λάβει επιδότηση ύψους 5 000 ευρώ (με κεφάλαια που συγκεντρώνονται για όλους των εργαζομένους που συμμετέχουν). Οι επιχορηγήσεις μπορούν να χρησιμοποιηθούν για την κάλυψη της αγοράς εξοπλισμού και εμπορευμάτων, τη δημοσιότητα, την παροχή συμβουλών, την κατάρτιση κ.λπ. Η υπηρεσία παροχής συμβουλών θα διαχειρίζεται τις επιδοτήσεις και θα υποβάλλει έκθεση στη FOREM για τη χρήση των δαπανών (τιμολόγια και δικαιολογητικά).

               –Επιδόματα: Επιδόματα αναζήτησης εργασίας και κατάρτισης θα τεθούν επίσης στη διάθεση των συμμετεχόντων.

               Οι εξατομικευμένες υπηρεσίες που πρόκειται να παρασχεθούν σε άτομα ΕΕΑΚ βασίζονται σε παρόμοια προσέγγιση, όπως περιγράφεται ανωτέρω, και συνίστανται στις ακόλουθες δράσεις:

               –Κινητοποίηση και καθοδήγηση: Ο λεπτομερής προσδιορισμός των χαρακτηριστικών θα επιτρέψει στους νέους είτε να συμμετάσχουν άμεσα σε περαιτέρω εκπαίδευση/κατάρτιση είτε να παρακολουθήσουν ειδική εισαγωγική συνάντηση που θα έχει ως στόχο να ενισχύσει την αυτοπεποίθηση και να διερευνήσει τα ενδιαφέροντα.

               –Κατάρτιση: Μια σειρά από ειδικά μαθήματα κατάρτισης θα παρέχονται είτε από τη FOREM είτε από τα «centres de competences» ή το IFAPME.

               –Εξατομικευμένη αναβάθμιση δεξιοτήτων: Για κάθε ΕΕΑΚ που συμμετέχει σε αυτό το μέτρο θα σχεδιαστεί εξατομικευμένη καθοδήγηση αναβάθμισης των δεξιοτήτων.

               –Επιδόματα: Επιδόματα αναζήτησης εργασίας και κατάρτισης θα παρασχεθούν, επίσης, στους συμμετέχοντες.

               19.Οι προτεινόμενες δράσεις που περιγράφονται εδώ αποτελούν ενεργητικά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.

               20.Οι βελγικές αρχές υπέβαλαν τις απαιτούμενες πληροφορίες σχετικά με τις δράσεις που είναι υποχρεωτικές για την οικεία επιχείρηση βάσει της εθνικής νομοθεσίας ή των συλλογικών συμβάσεων. Επιβεβαίωσαν ότι η χρηματοδοτική συνεισφορά από το ΕΤΠ δεν θα αντικαταστήσει αυτές τις δράσεις.

               Εκτιμώμενος προϋπολογισμός

               21.Το εκτιμώμενο συνολικό κόστος ανέρχεται σε 1 825 907 ευρώ και περιλαμβάνει δαπάνες για εξατομικευμένες υπηρεσίες ύψους 1 758 507 ευρώ και δαπάνες για δραστηριότητες προετοιμασίας, διαχείρισης, ενημέρωσης και δημοσιοποίησης, ελέγχου και υποβολής εκθέσεων ύψους 67 400 ευρώ.

               22.Η συνολική χρηματοδοτική συνεισφορά που ζητείται από το ΕΤΠ είναι 1 095 544 ευρώ (60 % του συνολικού κόστους).

                        Δράσεις

                        Εκτιμώμενος αριθμός συμμετεχόντων

                        Εκτιμώμενο κόστος ανά συμμετέχοντα
                        (σε ευρώ)
                           15

                        Εκτιμώμενο συνολικό κόστος

                        (σε ευρώ)

                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]

                        Αναπροσανατολισμός (μετατροπή):

                        Υποστήριξη/καθοδήγηση/ένταξη (Accompagnement/Orientation/Insertion)

                        412

                        2 378

                        979 602

                        Διευκόλυνση της αναζήτησης εργασίας (Dynamisation de la recherche d'emploi)

                        100

                        325

                        32 500

                        Κατάρτιση (Formation)

                        Ολοκληρωμένη κατάρτιση (Formations intégrées)

                        140

                        849

                        118 850

                        Μεταφορά πείρας (Transmission d'expérience)

                        6

                        1 000

                        6 000

                        Προώθηση της επιχειρηματικότητας (Aide à la creation d’emploi)

                        Υποστήριξη για τη δημιουργία επιχειρήσεων (Autocreation d'emploi individuelle)

                        100

                        350

                        35 000

                        Υποστήριξη συλλογικών σχεδίων (Soutien à l'emergence de projets collectifs)

                        10

                        8 000

                        80 000

                        ΕΕΑΚ: Κινητοποίηση και καθοδήγηση (Mobilisation et orientation)

                        100

                        3 215

                        321 510

                        ΕΕΑΚ: Ολοκληρωμένη κατάρτιση (Formations intégrées)

                        50

                        850

                        42 500

                        ΕΕΑΚ: Εξατομικευμένη αναβάθμιση δεξιοτήτων (Remédiation et mise à niveau)

                        35

                        1 300

                        45 500

                        Υποσύνολο α):

                        Ποσοστό της δέσμης εξατομικευμένων υπηρεσιών

                        –

                        1 661 462

                        (94,48 %)

                        Επιδόματα και κίνητρα [δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ]

                        Επίδομα αναζήτησης εργασίας (Allocations de recherche d'emploi)

                        412

                        139

                        57 423

                        Επίδομα κατάρτισης (Allocations de formation)

                        140

                        88

                        12 372

                        ΕΕΑΚ: Επίδομα αναζήτησης εργασίας (Indemnités stagiaires recherche d'emploi)

                        100

                        210

                        21 000

                        ΕΕΑΚ: Επίδομα κατάρτισης (Indemnités stagiaires formation)

                        50

                        125

                        6 250

                        Υποσύνολο β):

                        Ποσοστό της δέσμης εξατομικευμένων υπηρεσιών:

                        –

                        97 045

                        (5,52 %)

                         Δράσεις που προβλέπονται στο άρθρο 7 παράγραφος 4 του κανονισμού ΕΤΠ

                        1. Προπαρασκευαστικές δράσεις

                        –

                        0

                        2. Διαχείριση

                        –

                        13 400

                        3. Ενημέρωση και δημοσιοποίηση

                        –

                        45 000

                        4. Έλεγχος και υποβολή εκθέσεων

                        –

                        9 000

                        Υποσύνολο γ):

                        Ποσοστό επί του συνολικού κόστους:

                        –

                        67 400

                        (3,69 %)

                        Συνολικό κόστος (α + β + γ):

                        –

                        1 825 907

                        Συνεισφορά ΕΤΠ (60% του συνολικού κόστους)

                        –

                        1 095 544

               23.Το κόστος των δράσεων που προσδιορίζονται στον ανωτέρω πίνακα ως δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ δεν υπερβαίνει το 35% του συνολικού κόστους της συντονισμένης δέσμης εξατομικευμένων υπηρεσιών. Οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.

               24.Το Βέλγιο επιβεβαίωσε ότι το κόστος των επενδύσεων για την αυτοαπασχόληση, τη σύσταση επιχειρήσεων και την ανάκτηση επιχειρήσεων από εργαζομένους δεν θα υπερβαίνει τα 15 000 ευρώ ανά δικαιούχο.

               Περίοδος επιλεξιμότητας των δαπανών

               25.Το Βέλγιο άρχισε να παρέχει τις εξατομικευμένες υπηρεσίες στους στοχευόμενους δικαιούχους στις 10 Σεπτεμβρίου 2014. Επομένως, οι δαπάνες σχετικά με τις δράσεις θα είναι επιλέξιμες για χρηματοδοτική συνεισφορά από το ΕΤΠ από τις 10 Σεπτεμβρίου 2014 έως τις 19 Αυγούστου 2017.

               26.Το Βέλγιο άρχισε να επιβαρύνεται με τις διοικητικές δαπάνες για την εφαρμογή του ΕΤΠ στις 9 Ιουλίου 2014. Οι δαπάνες για τις δραστηριότητες προετοιμασίας, διαχείρισης, ενημέρωσης, δημοσιότητας, ελέγχου και υποβολής εκθέσεων, ως εκ τούτου, είναι επιλέξιμες για χρηματοδοτική συνεισφορά από το ΕΤΠ από τις 9 Ιουλίου 2014 έως τις 19 Φεβρουαρίου 2018.

               Συμπληρωματικότητα με τις δράσεις που χρηματοδοτούνται από εθνικά ή ενωσιακά ταμεία

               27.Οι πηγές της εθνικής προχρηματοδότησης ή συγχρηματοδότησης είναι η Δημόσια Υπηρεσία Απασχόλησης της Βαλονίας (FOREM) και η περιφέρεια της Βαλονίας.

               28.Το Βέλγιο επιβεβαίωσε ότι τα μέτρα που περιγράφονται παραπάνω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.

               Διαδικασίες για την παροχή συμβουλών προς τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και τις τοπικές και περιφερειακές αρχές

               29.Το Βέλγιο ανέφερε ότι η συντονισμένη δέσμη εξατομικευμένων υπηρεσιών έχει καταρτιστεί σε διαβούλευση με όλα τα ενδιαφερόμενα μέρη, συμπεριλαμβανομένων των κοινωνικών εταίρων, των επιχειρήσεων και των δημόσιων υπηρεσιών απασχόλησης. Μέσω της επιτροπής παρακολούθησης, οι εν λόγω ενδιαφερόμενοι θα παρακολουθούν εκ του σύνεγγυς την υλοποίηση των προτεινόμενων μέτρων.

               Συστήματα διαχείρισης και ελέγχου

               30.Η αίτηση περιέχει περιγραφή του συστήματος διαχείρισης και ελέγχου, που προσδιορίζει τις ευθύνες των εμπλεκόμενων φορέων. Το Βέλγιο ενημέρωσε την Επιτροπή ότι η διαχείριση και ο έλεγχος της χρηματοδοτικής συνεισφοράς θα ασκείται από τους ίδιους φορείς οι οποίοι είναι υπεύθυνοι για το Ευρωπαϊκό Κοινωνικό Ταμείο (ΕΚΤ).

               Δεσμεύσεις του οικείου κράτους μέλους

               31.Το Βέλγιο έδωσε όλες τις αναγκαίες διαβεβαιώσεις όσον αφορά τα ακόλουθα:

               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την εφαρμογή τους,

               –τη συμμόρφωση με τις απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις,

               –τις απολύουσες επιχειρήσεις, οι οποίες συνέχισαν τις δραστηριότητές τους μετά τις απολύσεις, συμμορφώθηκαν προς τις νόμιμες υποχρεώσεις που διέπουν τις απολύσεις και μερίμνησαν τα δέοντα για τους εργαζομένους τους,

               –τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης,

               –ότι οι προτεινόμενες δράσεις θα είναι συμπληρωματικές προς τις δράσεις που χρηματοδοτούνται από τα διαρθρωτικά ταμεία,

               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.

               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Πρόταση προϋπολογισμού

               32.Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων ευρώ (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  16
               .

               33.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες ενέργειες και το εκτιμώμενο κόστος, προτείνει την κινητοποίηση του ΕΤΠ για το ποσό των 1 095 544 ευρώ, το οποίο αντιστοιχεί στο 60 % του συνολικού κόστους των προτεινόμενων ενεργειών, προκειμένου να παρασχεθεί χρηματοδοτική συνεισφορά για την αίτηση.

               34.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  17
               .

               Συναφείς πράξεις

               35.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 1 095 544 ευρώ στην αντίστοιχη γραμμή του προϋπολογισμού.

               36.Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης από το Ευρωπαϊκό Κοινοβούλιο και το Συμβούλιο της προτεινόμενης απόφασης για την κινητοποίηση του ΕΤΠ.

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση
                  (αίτηση από το Βέλγιο – EGF/2015/007 BE/Hainaut-Namur Glass)

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  18
               , και ιδίως το άρθρο 15 παράγραφος 4,

               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  19
               , και ιδίως το σημείο 13,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) στοχεύει στην παροχή στήριξης στους εργαζομένους που απολύονται και στους αυτοαπασχολούμενους των οποίων η δραστηριότητα έχει διακοπεί ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθήσει να επανενταχθούν στην αγορά εργασίας.

               (2)Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. ευρώ (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου
                  20
               .

               (3)Στις 19 Αυγούστου 2015 το Βέλγιο υπέβαλε την αίτηση EGF/2015/007 BE/Hainaut-Namur Glass για χρηματοδοτική συνεισφορά από το ΕΤΠ, έπειτα από απολύσεις  και περιπτώσεις διακοπής δραστηριότητας (στη συνέχεια «απολύσεις») στον οικονομικό τομέα που ταξινομείται σύμφωνα με τη NACE αναθ. 2 κλάδος 23 (Παραγωγή άλλων μη μεταλλικών ορυκτών προϊόντων) στις περιφέρειες επιπέδου NUTS 2
                  21
                της Hainaut (B32) και της Namur (B35) στο Βέλγιο. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.

               (4)Σύμφωνα με το άρθρο 6 παράγραφος 2 του κανονισμού (ΕΕ) αριθ. 1309/2013, το Βέλγιο αποφάσισε να παράσχει εξατομικευμένες υπηρεσίες συγχρηματοδοτούμενες από το ΕΤΠ και σε 100 νέους που βρίσκονται εκτός απασχόλησης, εκπαίδευσης ή κατάρτισης (EAEK).

               (5)Σύμφωνα με το άρθρο 4 παράγραφος 2 του κανονισμού (ΕΕ) αριθ. 1309/2013, η αίτηση του Βελγίου θεωρείται αποδεκτή εφόσον οι απολύσεις έχουν σοβαρό αντίκτυπο στην απασχόληση και στην τοπική, περιφερειακή και εθνική οικονομία.

               (6)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 1 095 544 ευρώ σχετικά με την αίτηση που υπέβαλε το Βέλγιο.

               (7)Προκειμένου να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της,

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2016, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 1 095 544 ευρώ σε πιστώσεις ανάληψης υποχρεώσεων και σε πιστώσεις πληρωμών.

               Άρθρο 2

               Η παρούσα απόφαση τίθεται σε ισχύ την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από [the date of its adoption]
                  22
               .

               Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο Πρόεδρος
                        Ο Πρόεδρος

                     (1)
                  ΕΕ L 347 της 20.12.2013, σ. 855.

                     (2)
                  Κατά την έννοια του άρθρου 3 του κανονισμού ΕΤΠ.

                     (3)
                  Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).

                     (4)
                  ΕΕ L 393 της 30.12.2006, σ. 1.

                     (5)
                  Σύμφωνα με το άρθρο 7 παράγραφος 4 του κανονισμού (ΕΕ) αριθ. 1309/2013.

                     (6)
                  Overview of the Glass Sector, Cambridge Econometrics, 22 Οκτωβρίου 2014

                     (7)
                  Rapport Annuel 2013, Fédération de l'Industrie du Verre

                     (8)
                  Une Politique Industrielle pour le secteur du verre, Comité Economique et Social Européen, 8 Ιουλίου 2014

                     (9)
                  SYNDEX, 23 Οκτωβρίου 2013

                     (10)
                  Rapport Annuel 2013, Fédération de l'Industrie du Verre.

                     (11)
                  Στοιχεία FOREM

                     (12)
                  SPF Economie, Classes moyennes et Energie, Enquête sur les forces de travail, 2015

                     (13)
                  Η δημόσια υπηρεσία απασχόλησης της Βαλονίας

                     (14)
                  Το IFAPME (Institut wallon de Formation en Alternance et des indépendants et Petites et Moyennes Entreprises) είναι ένα δημόσιο ίδρυμα κατάρτισης που παρέχει επαγγελματική εναλλασσόμενη κατάρτιση υπό μορφή μαθητείας και ειδικών μαθημάτων για διευθυντικά στελέχη ΜΜΕ.

                     (15)
                  Προσεγγίσεις με βάση τον αριθμό των συμμετεχόντων καθώς και το συνολικό κόστος.

                     (16)
                  ΕΕ L 347 της 20.12.2013, σ. 884.

                     (17)
                  ΕΕ C 373 της 20.12.2013, σ. 1.

                     (18)
                  ΕΕ L 347 της 20.12.2013, σ. 855.

                     (19)
                  ΕΕ C 373 της 20.12.2013, σ. 1.

                     (20)
                  Κανονισμός (ΕΕ, Ευρατόμ) αριθ. 1311/2013 του Συμβουλίου για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).

                     (21)
                  Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).

                     (22)
                  Date to be inserted by the Parliament before the publication in OJ.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.7.2017
            COM(2017) 403 final
            2017/0180(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την υπογραφή της συμφωνίας μεταξύ της Ευρωπαϊκής Ένωσης και των Μπαρμπάντος για την τροποποίηση της συμφωνίας μεταξύ της Ευρωπαϊκής Κοινότητας και των Μπαρμπάντος σχετικά με την απαλλαγή από την υποχρέωση θεώρησης για βραχεία διαμονή

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Ο κανονισμός (ΕΕ) αριθ. 610/2013, της 26ης Ιουνίου 2013,
                  1
                (εφεξής: η τροποποίηση του κώδικα συνόρων του Σένγκεν), τροποποίησε τη Σύμβαση για την εφαρμογή της Συμφωνίας του Σένγκεν
                  2
                (ΣΕΣ), τον κανονισμό (ΕΚ) αριθ. 562/2006
                  3
                (τον κώδικα συνόρων του Σένγκεν) και τον κανονισμό (ΕΚ) αριθ. 810/2009
                  4
                (τον κώδικα θεωρήσεων) και — μεταξύ άλλων — όρισε εκ νέου την έννοια της «βραχείας διαμονής» για τους υπηκόους τρίτων χωρών στον χώρο Σένγκεν. Από τις 18 Οκτωβρίου 2013, για τους υπηκόους τρίτων χωρών — ανεξαρτήτως αν υπόκεινται σε υποχρέωση θεώρησης ή απαλλάσσονται από αυτή — οι οποίοι σκοπεύουν να ταξιδέψουν στον χώρο Σένγκεν για βραχεία διαμονή, η ανώτατη διάρκεια επιτρεπόμενης διαμονής ορίζεται ως «90 ημέρες εντός οιασδήποτε περιόδου 180 ημερών». Σε αντίθεση με τον ορισμό που ίσχυε έως τις 18 Οκτωβρίου 2013 (τρεις μήνες κατά τη διάρκεια εξάμηνης περιόδου από την ημερομηνία της πρώτης εισόδου), η νέα προσέγγιση είναι ακριβέστερη, καθορίζοντας τη διάρκεια σε ημέρες αντί για μήνες. Επιπλέον, η φράση «από την ημερομηνία της πρώτης εισόδου», που δημιούργησε πολλές αμφιβολίες και ερωτήματα, καταργήθηκε από τον ορισμό.

               Με την τροποποίηση του κώδικα συνόρων του Σένγκεν θεσπίστηκαν όλες οι απαραίτητες αλλαγές στο κεκτημένο της ΕΕ στους τομείς των θεωρήσεων και των συνόρων, δηλ. στη ΣΕΣ, στον κώδικα συνόρων του Σένγκεν, τον κώδικα θεωρήσεων και τον κανονισμό (ΕΚ) αριθ. 539/2001
                  5
               . Ωστόσο, η έννοια της βραχείας διαμονής κατοχυρώνεται και σε διεθνείς συμφωνίες που έχει συνάψει η Ευρωπαϊκή Ένωση. Οι συμφωνίες απαλλαγής από την υποχρέωση θεώρησης που έχουν συναφθεί με την Αντίγκουα και Μπαρμπούντα
                  6
               , τις Μπαχάμες
                  7
               , τα Μπαρμπάντος
                  8
               , τη Βραζιλία
                  9
               , τον Μαυρίκιο
                  10
               , τον Άγιο Χριστόφορο και Νέβις
                  11
                και τις Σεϋχέλλες
                  12
                εξακολουθούν να παραπέμπουν στον παλαιό ορισμό («τρεις μήνες ανά εξάμηνο από την ημερομηνία της πρώτης εισόδου»
                  13
               ) κατά τον καθορισμό της διάρκειας της διαμονής χωρίς υποχρέωση θεώρησης.

               Στις 16 Ιουλίου 2014, η Επιτροπή εξέδωσε σύσταση για απόφαση του Συμβουλίου που εγκρίνει την έναρξη διαπραγματεύσεων για την τροποποίηση της συμφωνίας απαλλαγής από την υποχρέωση θεώρησης για βραχεία διαμονή μεταξύ της Ευρωπαϊκής Ένωσης και των προαναφερόμενων χωρών
                  14
               , η οποία εγκρίθηκε από το Συμβούλιο στις 9 Οκτωβρίου 2014
                  15
               . Σκοπός ήταν να εφαρμοστεί έναντι των εν λόγω επτά χωρών ο νέος ορισμός της βραχείας διαμονής, όπως προβλέπεται από την τροποποίηση του κώδικα συνόρων του Σένγκεν. Επιπλέον, ο ορισμός της «βραχείας διαμονής» στις συμφωνίες απαλλαγής από την υποχρέωση θεώρησης σε ημέρες, και όχι σε μήνες, είναι λιγότερο περίπλοκο να ελεγχθεί και να υπολογιστεί με ηλεκτρονικά μέσα/μέσα ΤΠ, και, ως εκ τούτου, καταλληλότερος για τα κεντρικά συστήματα διαχείρισης των συνόρων, όπως το προτεινόμενο σύστημα εισόδου/εξόδου (ΣΕΕ)
                  16
               .

               Μετά την έγκριση του Συμβουλίου, η Επιτροπή άρχισε διαπραγματεύσεις για την τροποποίηση των συμφωνιών απαλλαγής από την υποχρέωση θεώρησης με τις επτά χώρες (Αντίγκουα και Μπαρμπούντα, Μπαχάμες, Μπαρμπάντος, Βραζιλία, Μαυρίκιος, Άγιος Χριστόφορος και Νέβις και Σεϋχέλλες).

               Οι διαπραγματεύσεις με τα Μπαρμπάντος ολοκληρώθηκαν επιτυχώς με τη μονογράφηση της τροποποιητικής συμφωνίας στις 8 Φεβρουαρίου 2017. Αμφότερα τα συμβαλλόμενα μέρη συμφώνησαν να εγκρίνουν τον νέο ορισμό της «βραχείας διαμονής» σε ολόκληρη τη συμφωνία απαλλαγής από την υποχρέωση θεώρησης μεταξύ της ΕΕ και των Μπαρμπάντος. Επιπλέον, η συμφωνία συνεπάγεται την τροποποίηση λίγων τεχνικών λεπτομερειών (βλ. κατωτέρω), αλλά όλες οι τροποποιήσεις είναι ασήμαντες για τους ταξιδιώτες.

                  Η ειδική κατάσταση του Ηνωμένου Βασιλείου και της Ιρλανδίας αποτυπώνεται στο προοίμιο της συμφωνίας.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

               Η συμφωνία απαιτεί την έγκριση αμφότερων των συμβαλλόμενων μερών σύμφωνα με τις αντίστοιχες διαδικασίες τους. Από την πλευρά της Ένωσης, απαιτείται η έκδοση αποφάσεων του Συμβουλίου σχετικά με την υπογραφή και τη σύναψη της συμφωνίας.

               Η παρούσα πρόταση υποβάλλεται στο Συμβούλιο προκειμένου να εγκριθεί η υπογραφή της συμφωνίας για την τροποποίηση της συμφωνίας μεταξύ της Ευρωπαϊκής Κοινότητας και των Μπαρμπάντος σχετικά με την απαλλαγή από την υποχρέωση θεώρησης για βραχεία διαμονή.

               Η συμφωνία διασφαλίζει τη νομική συνοχή, καθώς και την εναρμόνιση μεταξύ των κρατών μελών, ακολουθώντας τον νέο ορισμό της βραχείας διαμονής, όπως προβλέπεται από την τροποποίηση του κώδικα συνόρων του Σένγκεν, η οποία παρέχει σαφή ερμηνεία της «βραχείας διαμονής».

               Η νομική βάση για την παρούσα συμφωνία είναι το άρθρο 77 παράγραφος 2 στοιχείο α) της Συνθήκης για τη λειτουργία της Ευρωπαϊκής Ένωσης (ΣΛΕΕ), σε συνδυασμό με το άρθρο 218.

               Η Ένωση δεν έχει αρμοδιότητα να τροποποιεί συμφωνίες απαλλαγής από την υποχρέωση θεώρησης που θα δέσμευαν τις τέσσερις χώρες που είναι συνδεδεμένες με την υλοποίηση του κεκτημένου του Σένγκεν, συμπεριλαμβανομένης της κοινής πολιτικής στον τομέα των θεωρήσεων. Προκειμένου να εξασφαλιστεί εναρμονισμένη προσέγγιση και εφαρμογή των διατάξεων σχετικά με τη διάρκεια της επιτρεπόμενης διαμονής εντός του χώρου Σένγκεν, στη συμφωνία περιλαμβάνεται κοινή δήλωση, στην οποία δηλώνεται από τα Μπαρμπάντος, αφενός, και την Ισλανδία, το Λιχτενστάιν, τη Νορβηγία και την Ελβετία, αφετέρου, η επιθυμία να τροποποιήσουν αναλόγως τις υφιστάμενες οικείες διμερείς συμφωνίες απαλλαγής από την υποχρέωση θεώρησης.

               •Επικουρικότητα (σε περίπτωση μη αποκλειστικής αρμοδιότητας)

               Αν ένα από τα συμβαλλόμενα μέρη σε διεθνή συμφωνία είναι η Ευρωπαϊκή Ένωση, τότε τυχόν τροποποίηση της εν λόγω συμφωνίας δεν μπορεί να πραγματοποιηθεί νομικά από τα ίδια τα κράτη μέλη. Η συμφωνία απαλλαγής από την υποχρέωση θεώρησης με τα Μπαρμπάντος έχει συναφθεί από την Ευρωπαϊκή Ένωση. Ως εκ τούτου, απαιτείται δράση σε ενωσιακό επίπεδο.

               Επιπλέον, η σύναψη των συμφωνιών απαλλαγής από την υποχρέωση θεώρησης με τα κράτη μέλη θα επηρέαζε το ενωσιακό κεκτημένο στον τομέα των θεωρήσεων (άρθρο 3 παράγραφος 2 της ΣΛΕΕ).

               •Αναλογικότητα

               Η παρούσα πρόταση δεν υπερβαίνει τα αναγκαία όρια για την επίτευξη του επιδιωκόμενου στόχου, δηλαδή την τροποποίηση της υφιστάμενης συμφωνίας απαλλαγής από την υποχρέωση θεώρησης μεταξύ των Μπαρμπάντος και της Ένωσης.

               3.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Η πρόταση δεν συνεπάγεται πρόσθετο κόστος για τον προϋπολογισμό της ΕΕ.

               4. ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΩΝ ΤΩΝ ΕΠΙΠΤΩΣΕΩΝ

               •Διαβουλεύσεις με τα ενδιαφερόμενα μέρη

               Στις 9 Οκτωβρίου 2014, το Συμβούλιο εξέδωσε οδηγίες διαπραγμάτευσης, με τις οποίες εξουσιοδότησε την Επιτροπή να αρχίσει διαπραγματεύσεις με τα Μπαρμπάντος για την τροποποίηση της συμφωνίας απαλλαγής από την υποχρέωση θεώρησης μεταξύ των δύο μερών. Τα κράτη μέλη ενημερώθηκαν για την πρόοδο των διαπραγματεύσεων κατά τις συνεδριάσεις της ομάδας «Θεωρήσεις».

               5.ΛΟΙΠΑ ΣΤΟΙΧΕΙΑ

               •Έκβαση των διαπραγματεύσεων

                  Η Επιτροπή θεωρεί ότι οι στόχοι που έθεσε το Συμβούλιο στις οδηγίες διαπραγμάτευσης έχουν επιτευχθεί και ότι το σχέδιο συμφωνίας είναι αποδεκτό για την Ένωση.

                  Το τελικό περιεχόμενο του σχεδίου συμφωνίας συνοψίζεται ως εξής:

                  α. Διάρκεια διαμονής

                  Η συμφωνία προβλέπει δυνατότητα μετάβασης χωρίς θεώρηση για τους πολίτες της Ευρωπαϊκής Ένωσης και για τους πολίτες των Μπαρμπάντος όταν μεταβαίνουν στην επικράτεια του άλλου συμβαλλόμενου μέρους για χρονική περίοδο που δεν υπερβαίνει τις 90 ημέρες εντός οιασδήποτε περιόδου 180 ημερών (αντί για μέγιστη περίοδο τριών μηνών κατά τη διάρκεια περιόδου έξι μηνών από την ημερομηνία της πρώτης εισόδου). Ο νέος ορισμός εφαρμόζεται σε ολόκληρη τη συμφωνία μεταξύ της Ευρωπαϊκής Ένωσης και των Μπαρμπάντος σχετικά με την απαλλαγή από την υποχρέωση θεώρησης για βραχεία διαμονή.

                  β. Τελική διάταξη — αναστολή της συμφωνίας (άρθρο 8 παράγραφος 4)

               Τροποποιείται η τελευταία φράση του άρθρου 8 παράγραφος 4 της συμφωνίας, ως εξής: «Το συμβαλλόμενο μέρος που ανέστειλε την εφαρμογή της παρούσας συμφωνίας ενημερώνει αμέσως το άλλο συμβαλλόμενο μέρος μόλις εκλείψουν οι λόγοι της αναστολής και προβαίνει σε άρση της αναστολής.» Με την προσθήκη των λέξεων «προβαίνει σε άρση της αναστολής» στο ισχύον κείμενο, η τροποποιημένη συμφωνία διευκρινίζει ότι η αναστολή της απαλλαγής από την υποχρέωση θεώρησης αίρεται στην πράξη, αν οι λόγοι που οδήγησαν στην αναστολή εκλείψουν. Ως προς το σημείο αυτό, η τροποποίηση ευθυγραμμίζει τη διατύπωση της συμφωνίας απαλλαγής από την υποχρέωση θεώρησης με τα Μπαρμπάντος με εκείνη όλων των άλλων συμφωνιών απαλλαγής από την υποχρέωση θεώρησης που υπογράφηκαν από την Ένωση το 2015 και το 2016. Στις 14 Ιουνίου 2016, η Ομάδα «Θεωρήσεις» κλήθηκε να γνωμοδοτήσει σχετικά με την εν λόγω τροποποίηση και κανένα κράτος μέλος δεν διατύπωσε αντιρρήσεις.

                  γ. Αντικατάσταση του όρου «Κοινότητα» από τον όρο «Ένωση»

                  Από την έναρξη ισχύος της Συνθήκης της Λισαβόνας, την 1η Δεκεμβρίου 2009, μόνο η Ευρωπαϊκή Ένωση έχει αποκτήσει ενιαία νομική προσωπικότητα. Ωστόσο, η «Ευρωπαϊκή Κοινότητα» εξακολουθεί να κατοχυρώνεται στις διεθνείς συμφωνίες που τέθηκαν σε ισχύ πριν από τη Συνθήκη της Λισαβόνας, όπως στην περίπτωση της συμφωνίας μεταξύ της Ευρωπαϊκής Κοινότητας και των Μπαρμπάντος σχετικά με την απαλλαγή από την υποχρέωση θεώρησης για βραχεία διαμονή. Ως εκ τούτου, η τροποποιητική συμφωνία αντικαθιστά τον όρο «Κοινότητα» με τον όρο «Ένωση» σε ολόκληρη τη συμφωνία απαλλαγής από την υποχρέωση θεώρησης.

                  δ. Κοινές δηλώσεις

                  Στη συμφωνία επισυνάπτονται δύο κοινές δηλώσεις:

                  - Για την ερμηνεία των 90 ημερών εντός οιασδήποτε περιόδου 180 ημερών και·

                  - σχετικά με την Ισλανδία, τη Νορβηγία, την Ελβετία και το Λιχτενστάιν.

                  ε. Έναρξη ισχύος

                  Η συμφωνία θα αρχίσει να ισχύει την πρώτη ημέρα του έκτου μήνα που έπεται της ημερομηνίας κατά την οποία το τελευταίο συμβαλλόμενο μέρος κοινοποιεί στο άλλο ότι έχουν ολοκληρωθεί οι διαδικασίες κύρωσης. Προκειμένου να κατοχυρωθεί η ασφάλεια δικαίου και να δοθεί στους ταξιδιώτες η δυνατότητα να κατανοούν τη νομοθεσία και να συμμορφώνονται με αυτήν, είναι αναγκαία μια επαρκής μεταβατική περίοδος. Μόλις ολοκληρωθεί η κύρωση της συμφωνίας, η εξάμηνη περίοδος θα επιτρέπει στους ταξιδιώτες να ολοκληρώνουν διαστήματα βραχείας διαμονής που εξακολουθούν να υπολογίζονται πλήρως με τον παλαιό ορισμό, πριν από την έναρξη ισχύος του νέου ορισμού για τη βραχεία διαμονή και της περιόδου αναφοράς 180 ημερών με αναδρομή στο παρελθόν.

                  Όλες οι υπόλοιπες διατάξεις της ισχύουσας συμφωνίας μεταξύ της Ευρωπαϊκής Κοινότητας και των Μπαρμπάντος σχετικά με την απαλλαγή από την υποχρέωση θεώρησης για βραχεία διαμονή δεν επηρεάζονται από την τροποποιητική συμφωνία, συμπεριλαμβανομένου του εδαφικού πεδίου εφαρμογής.

               6.ΣΥΜΠΕΡΑΣΜΑ

               Με βάση τα προαναφερθέντα αποτελέσματα, η Επιτροπή προτείνει στο Συμβούλιο να αποφασίσει την υπογραφή της συμφωνίας εξ ονόματος της Ένωσης και να εξουσιοδοτήσει τον Πρόεδρο του Συμβουλίου να ορίσει το(τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία εξ ονόματος της Ένωσης.

               2017/0180 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για την υπογραφή της συμφωνίας μεταξύ της Ευρωπαϊκής Ένωσης και των Μπαρμπάντος για την τροποποίηση της συμφωνίας μεταξύ της Ευρωπαϊκής Κοινότητας και των Μπαρμπάντος σχετικά με την απαλλαγή από την υποχρέωση θεώρησης για βραχεία διαμονή

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α), σε συνδυασμό με το άρθρο 218 παράγραφος 5,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το Συμβούλιο, με την απόφαση της 30ής Απριλίου 2009, συνήψε τη συμφωνία μεταξύ της Ευρωπαϊκής Κοινότητας και των Μπαρμπάντος σχετικά με την απαλλαγή από την υποχρέωση θεώρησης για βραχεία διαμονή. Η συμφωνία προβλέπει μετάβαση χωρίς υποχρέωση θεώρησης για τους πολίτες της Ευρωπαϊκής Ένωσης και για τους πολίτες των Μπαρμπάντος όταν μεταβαίνουν στην επικράτεια του άλλου συμβαλλόμενου μέρους «για τρεις μήνες ανά εξάμηνο κατ’ανώτατο όριο».

               (2)Με τον κανονισμό (ΕΕ) αριθ. 610/2013 του Ευρωπαϊκού Κοινοβουλίου και του Συμβουλίου
                  17
                θεσπίστηκαν οριζόντιες αλλαγές στο κεκτημένο της Ένωσης για τις θεωρήσεις και τα σύνορα και ορίστηκε η βραχεία διαμονή ως μέγιστο χρονικό διάστημα 90 ημερών εντός οποιασδήποτε περιόδου 180 ημερών.

               (3)Είναι απαραίτητο ο νέος αυτός ορισμός να ενσωματωθεί στη συμφωνία μεταξύ της Ένωσης και των Μπαρμπάντος σχετικά με την απαλλαγή από την υποχρέωση θεώρησης για βραχεία διαμονή, προκειμένου να εναρμονιστεί πλήρως το καθεστώς της Ένωσης για τη βραχεία διαμονή.

               (4)Στις 9 Οκτωβρίου 2014, το Συμβούλιο εξέδωσε απόφαση με την οποία εξουσιοδοτούσε την Επιτροπή να αρχίσει διαπραγματεύσεις για την τροποποίηση της συμφωνίας μεταξύ της Ευρωπαϊκής Κοινότητας και των Μπαρμπάντος σχετικά με την απαλλαγή από την υποχρέωση θεώρησης για βραχεία διαμονή (εφεξής η «συμφωνία»).

               (5)Οι διαπραγματεύσεις με τα Μπαρμπάντος για τη συμφωνία ολοκληρώθηκαν επιτυχώς με τη μονογράφησή της στις 8 Φεβρουαρίου 2017, μέσω ανταλλαγής επιστολών, από τους επικεφαλής διαπραγματευτές της Ένωσης και των Μπαρμπάντος.

               (6)Η συμφωνία θα πρέπει να υπογραφεί και οι επισυναπτόμενες στη συμφωνία δηλώσεις να εγκριθούν εξ ονόματος της Ένωσης.

               (7)Η παρούσα απόφαση αποτελεί ανάπτυξη των διατάξεων του κεκτημένου του Σένγκεν, στις οποίες δεν συμμετέχει το Ηνωμένο Βασίλειο, σύμφωνα με την απόφαση 2000/365/ΕΚ του Συμβουλίου
                  18
               . Συνεπώς, το Ηνωμένο Βασίλειο δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (8)Η παρούσα απόφαση αποτελεί ανάπτυξη των διατάξεων του κεκτημένου του Σένγκεν, στις οποίες δεν συμμετέχει η Ιρλανδία, σύμφωνα με την απόφαση 2002/192/ΕΚ του Συμβουλίου
                  19
               . Ως εκ τούτου, η Ιρλανδία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η υπογραφή, εξ ονόματος της Ένωσης, της συμφωνίας μεταξύ της Ευρωπαϊκής Ένωσης και των Μπαρμπάντος για την τροποποίηση της συμφωνίας μεταξύ της Ευρωπαϊκής Κοινότητας και των Μπαρμπάντος για την απαλλαγή από την υποχρέωση θεώρησης για βραχεία διαμονή (η «συμφωνία») εγκρίνεται με την επιφύλαξη της σύναψης της εν λόγω συμφωνίας.

               Το κείμενο της συμφωνίας επισυνάπτεται στην παρούσα απόφαση.

               Άρθρο 2

               Οι δηλώσεις που επισυνάπτονται στην παρούσα απόφαση εγκρίνονται εξ ονόματος της Ένωσης.

               Άρθρο 3

               Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.

               Άρθρο 4

               Η παρούσα απόφαση αρχίζει να ισχύει την ημέρα της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 182 της 29.6.2013, σ. 1.

                     (2)
                  ΕΕ L 239 της 22.9.2000, σ. 19.

                     (3)
                  ΕΕ L 105 της 13.4.2006, σ. 1.

                     (4)
                  ΕΕ L 243 της 15.9.2009, σ. 1.

                     (5)
                  ΕΕ L 081 της 21.3.2001, σ. 1.

                     (6)
                  ΕΕ L 169 της 30.6.2009, σ. 3.

                     (7)
                  ΕΕ L 169 της 30.6.2009, σ. 24.

                     (8)
                  ΕΕ L 169 της 30.6.2009, σ. 10.

                     (9)
                  Με τη Βραζιλία η ΕΕ έχει συνάψει δύο συμφωνίες. Μία για τους κατόχους κοινών διαβατηρίων (ΕΕ L 255 της 21.9.2012, σ. 4) και μία χωριστή για τους κατόχους διπλωματικών, υπηρεσιακών και επίσημων διαβατηρίων (ΕΕ L 66 της 12.3.2011, σ. 2).

                     (10)
                  ΕΕ L 169 της 30.6.2009, σ. 17.

                     (11)
                  ΕΕ L 169 της 30.6.2009, σ. 38.

                     (12)
                  ΕΕ L 169 της 30.6.2009, σ. 31.

                     (13)
                  Πβλ. «Σκοπός» και «Διάρκεια της παραμονής» στις συμφωνίες.

                     (14)
                  COM(2014) 468 final.

                     (15)
                  Απόφαση του Συμβουλίου με την οποία εξουσιοδοτείται η Επιτροπή να αρχίσει διαπραγματεύσεις για την τροποποίηση των συμφωνιών απαλλαγής από την υποχρέωση θεώρησης για βραχεία διαμονή που έχουν συναφθεί μεταξύ της Ευρωπαϊκής Ένωσης/Κοινότητας και της Αντίγκουα και Μπαρμπούντα, της Κοινοπολιτείας των Μπαχαμών, των Μπαρμπάντος, της Ομοσπονδιακής Δημοκρατίας της Βραζιλίας, της Δημοκρατίας του Μαυρίκιου, της Ομοσπονδίας Αγίου Χριστοφόρου και Νέβις και της Δημοκρατίας των Σεϋχελλών, που εγκρίθηκε από το Συμβούλιο στις 9.10.2014.

                     (16)
                  COM(2016)194 final.

                     (17)
                  Κανονισμός (ΕΕ) αριθ. 610/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, για την τροποποίηση του κανονισμού (ΕΚ) αριθ. 562/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για τη θέσπιση του κοινοτικού κώδικα σχετικά με το καθεστώς διέλευσης προσώπων από τα σύνορα (κώδικας συνόρων του Σένγκεν), της σύμβασης για την εφαρμογή της συμφωνίας του Σένγκεν, των κανονισμών (ΕΚ) αριθ. 1683/95 και (ΕΚ) αριθ. 539/2001 του Συμβουλίου και των κανονισμών (ΕΚ) αριθ. 767/2008, (ΕΚ) αριθ. 810/2009 του Ευρωπαϊκού Κοινοβουλίου και του Συμβουλίου, ΕΕ L 182 της 29.6.2013, σ. 1.

                     (18)
                  Απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 131 της 1.6.2000, σ. 43).

                     (19)
                  Απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.7.2017
            COM(2017) 403 final
            ΠΑΡΑΡΤΗΜΑ
            στην
            Πρόταση απόφασης του Συμβουλίου
            για την υπογραφή της συμφωνίας μεταξύ της Ευρωπαϊκής Ένωσης και των Μπαρμπάντος για την τροποποίηση της συμφωνίας μεταξύ της Ευρωπαϊκής Κοινότητας και των Μπαρμπάντος σχετικά με την απαλλαγή από την υποχρέωση θεώρησης για βραχεία διαμονή

               ΠΑΡΑΡΤΗΜΑ

               στην

               Πρόταση απόφασης του Συμβουλίου

               για την υπογραφή της συμφωνίας μεταξύ της Ευρωπαϊκής Ένωσης και των Μπαρμπάντος για την τροποποίηση της συμφωνίας μεταξύ της Ευρωπαϊκής Κοινότητας και των Μπαρμπάντος σχετικά με την απαλλαγή από την υποχρέωση θεώρησης για βραχεία διαμονή

               ΣΥΜΦΩΝΙΑ

               μεταξύ της Ευρωπαϊκής Ένωσης και των Μπαρμπάντος για την τροποποίηση της συμφωνίας μεταξύ της Ευρωπαϊκής Κοινότητας και των Μπαρμπάντος σχετικά με την απαλλαγή από την υποχρέωση θεώρησης για βραχεία διαμονή

               Η ΕΥΡΩΠΑΪΚΗ ΕΝΩΣΗ,

               αφενός, και

               ΤΑ ΜΠΑΡΜΠΑΝΤΟΣ,

               αφετέρου,

               καλούμενες εφεξής από κοινού «τα συμβαλλόμενα μέρη»,

               ΕΧΟΝΤΑΣ ΥΠΟΨΗ τη συμφωνία μεταξύ της Ευρωπαϊκής Κοινότητας και των Μπαρμπάντος σχετικά με την απαλλαγή από την υποχρέωση θεώρησης για βραχεία διαμονή (εφεξής καλούμενη «η συμφωνία») η οποία τέθηκε σε ισχύ την 1η Μαρτίου 2010,

               ΕΠΙΒΕΒΑΙΩΝΟΝΤΑΣ ΕΚ ΝΕΟΥ τη σημασία που έχει η διευκόλυνση των διαπροσωπικών επαφών,

               ΛΑΜΒΑΝΟΝΤΑΣ ΥΠΟΨΗ ότι η συμφωνία εφαρμόζεται για την ικανοποίηση των πολιτών των συμβαλλόμενων μερών,

               ΛΑΜΒΑΝΟΝΤΑΣ ΥΠΟΨΗ ότι ο ορισμός της βραχείας διαμονής που προβλέπεται από τη συμφωνία (τρεις μήνες ανά εξάμηνο από την ημερομηνία της πρώτης εισόδου) δεν είναι αρκετά ακριβής και ιδίως η έννοια της «ημερομηνίας της πρώτης εισόδου» μπορεί να οδηγήσει σε αβεβαιότητες και ερωτήματα,

               ΛΑΜΒΑΝΟΝΤΑΣ ΥΠΟΨΗ ότι ο κανονισμός (ΕΕ) αριθ. 610/2013, της 26ης Ιουνίου 2013, θέσπισε οριζόντιες αλλαγές στο «εσωτερικό» κεκτημένο της Ένωσης για τις θεωρήσεις και τα σύνορα και όρισε ως βραχεία διαμονή «τις 90 ημέρες εντός οιασδήποτε περιόδου 180 ημερών»,

               ΛΑΜΒΑΝΟΝΤΑΣ ΥΠΟΨΗ ότι για το σύστημα εισόδου/εξόδου που θα δημιουργηθεί από την Ευρωπαϊκή Ένωση απαιτείται η χρήση ενιαίου και σαφούς ορισμού της βραχείας διαμονής οποίος ισχύει για όλους τους υπηκόους τρίτων χωρών,

               ΕΠΙΘΥΜΩΝΤΑΣ να εξασφαλίσει την ομαλή ροή των ταξιδιωτών στα σημεία διέλευσης των συνόρων των συμβαλλόμενων μερών,

               ΕΠΙΒΕΒΑΙΩΝΟΝΤΑΣ ΕΚ ΝΕΟΥ ότι η συμφωνία καλύπτει τους πολίτες όλων των κρατών μελών της Ευρωπαϊκής Ένωσης, με εξαίρεση το Ηνωμένο Βασίλειο και την Ιρλανδία,

               ΛΑΜΒΑΝΟΝΤΑΣ ΥΠΟΨΗ το πρωτόκολλο για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης και το πρωτόκολλο για το κεκτημένο του Σένγκεν που ενσωματώνεται στο πλαίσιο της Ευρωπαϊκής Ένωσης, τα οποία έχουν προσαρτηθεί στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και επιβεβαιώνοντας ότι οι διατάξεις της παρούσας συμφωνίας δεν εφαρμόζονται στο Ηνωμένο Βασίλειο και στην Ιρλανδία,

               ΣΥΜΦΩΝΟΥΝ ΤΑ ΑΚΟΛΟΥΘΑ:

               Άρθρο 1

               Η συμφωνία τροποποιείται σύμφωνα με τις διατάξεις του παρόντος άρθρου:

               (1)Στον τίτλο και στα άρθρα 6 παράγραφος 1 και 8 παράγραφος 7, η λέξη «Κοινότητα» αντικαθίσταται από τη λέξη «Ένωση». Στο άρθρο 3 παράγραφος 5 η λέξη «κοινοτικό» αντικαθίσταται από τη λέξη «ενωσιακό».

               (2)Στο άρθρο 1, η φράση «τρεις μήνες εντός εξάμηνης περιόδου» αντικαθίσταται από τη φράση «90 ημέρες εντός οιασδήποτε περιόδου 180 ημερών».

               (3)Το άρθρο 4 παράγραφος 1 αντικαθίσταται ως εξής:

               «Οι πολίτες της Ευρωπαϊκής Ένωσης μπορούν να μείνουν στο έδαφος των Μπαρμπάντος για χρονική περίοδο που δεν υπερβαίνει τις 90 ημέρες εντός οιασδήποτε περιόδου 180 ημερών».

               (4)Το άρθρο 4 παράγραφος 2 αντικαθίσταται ως εξής:

               «Οι πολίτες των Μπαρμπάντος μπορούν να μείνουν στο έδαφος των κρατών μελών που εφαρμόζουν πλήρως το κεκτημένο του Σένγκεν για χρονική περίοδο που δεν υπερβαίνει τις 90 ημέρες εντός οιασδήποτε περιόδου 180 ημερών. Η εν λόγω χρονική περίοδος υπολογίζεται ανεξάρτητα από τυχόν διαμονή σε κράτος μέλος που δεν εφαρμόζει ακόμη πλήρως το κεκτημένο του Σένγκεν.

               Οι πολίτες των Μπαρμπάντος μπορούν να μείνουν για χρονική περίοδο που δεν υπερβαίνει τις 90 ημέρες εντός οιασδήποτε περιόδου 180 ημερών στο έδαφος κάθε κράτους μέλους που δεν εφαρμόζει ακόμη πλήρως το κεκτημένο του Σένγκεν, ανεξάρτητα από την περίοδο διαμονής που υπολογίζεται για το έδαφος των κρατών μελών που εφαρμόζουν πλήρως το κεκτημένο του Σένγκεν.»

               (5)Στο άρθρο 4 παράγραφος 3, οι λέξεις «τρεις μήνες» αντικαθίστανται από τις λέξεις «90 ημέρες» και η λέξη «Κοινότητα» αντικαθίσταται από τη λέξη «Ένωση».

               (6)Η τελευταία περίοδος του άρθρου 8 παράγραφος 4 αντικαθίσταται από την ακόλουθη περίοδο:

               «Το συμβαλλόμενο μέρος που ανέστειλε την εφαρμογή της παρούσας συμφωνίας ενημερώνει αμέσως το άλλο συμβαλλόμενο μέρος μόλις εκλείψουν οι λόγοι της αναστολής και προβαίνει σε άρση της αναστολής.»

               Άρθρο 2

               Η παρούσα συμφωνία κυρώνεται ή εγκρίνεται από τα συμβαλλόμενα μέρη σύμφωνα με τις αντίστοιχες διαδικασίες τους και αρχίζει να ισχύει την πρώτη ημέρα του έκτου μήνα που έπεται της ημερομηνίας κατά την οποία το τελευταίο μέρος κοινοποιεί στο άλλο μέρος την ολοκλήρωση των προαναφερόμενων διαδικασιών.

               Έγινε στην […], στις […] […] δύο χιλιάδες δεκαεπτά, εις διπλούν, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, καθένα δε από τα κείμενα αυτά είναι εξίσου αυθεντικό.

               Για την Ευρωπαϊκή Ένωση

               Για τα Μπαρμπάντος

               ΚΟΙΝΗ ΔΗΛΩΣΗ ΣΧΕΤΙΚΑ ΜΕ ΤΗΝ ΙΣΛΑΝΔΙΑ, ΤΗ ΝΟΡΒΗΓΙΑ, ΤΗΝ ΕΛΒΕΤΙΑ ΚΑΙ ΤΟ ΛΙΧΤΕΝΣΤΑΙΝ

               Είναι ευκταίο οι αρχές της Νορβηγίας, της Ισλανδίας, της Ελβετίας και του Λιχτενστάιν, αφενός, και των Μπαρμπάντος, αφετέρου, να τροποποιήσουν, αμελλητί, τις υφιστάμενες διμερείς συμφωνίες σχετικά με την απαλλαγή από την υποχρέωση θεώρησης για βραχεία διαμονή σύμφωνα με τους όρους της παρούσας συμφωνίας.

               Κοινή δήλωση για την ερμηνεία των 90 ημερών εντός οιασδήποτε περιόδου 180 ημερών

               Τα συμβαλλόμενα μέρη συμφωνούν ότι η μέγιστη χρονική περίοδος των 90 ημερών εντός οιασδήποτε περιόδου 180 ημερών, όπως προβλέπεται στο άρθρο 4 της συμφωνίας, αντιστοιχεί είτε σε επίσκεψη διαρκείας είτε σε περισσότερες διαδοχικές επισκέψεις, η διάρκεια των οποίων δεν υπερβαίνει συνολικά τις 90 ημέρες εντός οιασδήποτε περιόδου 180 ημερών.

               Η έννοια του «οιασδήποτε» συνεπάγεται την εφαρμογή κυλιόμενης περιόδου αναφοράς 180 ημερών, που ανατρέχει σε κάθε ημέρα της διαμονής κατά την περίοδο των τελευταίων 180 ημερών, προκειμένου να εξακριβωθεί αν εξακολουθεί να πληρούται η απαίτηση των 90 ημερών εντός οιασδήποτε περιόδου 180 ημερών. Μεταξύ άλλων, αυτό σημαίνει ότι απουσία για αδιάλειπτη περίοδο 90 ημερών καθιστά δυνατή νέα διαμονή έως 90 ημέρες.

               ________


Σημαντική ανακοίνωση νομικού περιεχομένου

|

52005PC0697

Πρόταση απόφασης του Συμβουλίου που επιτρέπει στο Βασίλειο της Ισπανίας να εφαρμόσει ειδικό μέτρο κατά παρέκκλιση του άρθρου 11A παράγραφος 1 και του άρθρου 28ε της Έκτης Οδηγίας του Συμβουλίου (77/388/EΟΚ) περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών  /* COM/2005/0697 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 23.12.2005COM(2005) 697 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥπου επιτρέπει στο Βασίλειο της Ισπανίας να εφαρμόσει ειδικό μέτρο κατά παρέκκλιση του άρθρου 11A παράγραφος 1 και του άρθρου 28ε της Έκτης Οδηγίας του Συμβουλίου (77/388/EΟΚ) περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαίσιο της προτασης |Λόγοι και στόχοι της πρότασης Δυνάμει του άρθρου 27 παράγραφος 1 της έκτης οδηγίας 77/388/ΕΟΚ του Συμβουλίου της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση, το Συμβούλιο, αποφασίζοντας ομόφωνα μετά από πρόταση της Επιτροπής, μπορεί να επιτρέπει σε κάθε κράτος μέλος να εφαρμόζει ειδικά μέτρα κατά παρέκκλιση των διατάξεων της εν λόγω οδηγίας με στόχο την απλοποίηση της διαδικασίας επιβολής του φόρου ή την αποτροπή ορισμένων περιπτώσεων φοροδιαφυγής ή φοροαποφυγής. Με επιστολή που πρωτοκολλήθηκε στη Γενική Γραμματεία της Επιτροπής, το Βασίλειο της Ισπανίας ζήτησε την άδεια να εφαρμόσει ειδικά μέτρα κατά παρέκκλιση του άρθρου 11 Α παράγραφος 1 της Οδηγίας 77/388/EΟΚ, ενώ στη συνέχεια γνωστοποίησε στην Επιτροπή ότι το αίτημά του αφορούσε και παρέκκλιση του άρθρου 28ε της ίδιας οδηγίας. Σύμφωνα με το άρθρο 27 παράγραφος 2 της οδηγίας 77/388/EΟΚ, η Επιτροπή ενημέρωσε τα άλλα κράτη μέλη σχετικά με το αίτημα της Ισπανίας της 7ης Οκτωβρίου 2005. Η Επιτροπή γνωστοποίησε στην Ισπανία, στις 10 Οκτωβρίου 2005, ότι είχε λάβει όλες τις πληροφορίες που έκρινε αναγκαίες για την εξέταση του αιτήματός της. |Γενικό πλαίσιο Σύμφωνα με το άρθρο 11 A παράγραφος 1 της οδηγίας 77/388/EΟΚ, βάση επιβολής του φόρου για τις παραδόσεις αγαθών και τις παροχές υπηρεσιών είναι "οτιδήποτε αποτελεί την αντιπαροχή την οποία έλαβε ή πρόκειται να λάβει από τον αγοραστή για τις πράξεις αυτές ο προμηθευτής ή ο παρέχων τις υπηρεσίες….". Η διάταξη αυτή είναι κανονικά επαρκής στις περιπτώσεις που η παράδοση αγαθών ή η παροχή υπηρεσιών είναι μία απλή εμπορική συναλλαγή και δεν υπάρχει κανένας δεσμός ανάμεσα στον προμηθευτή των αγαθών ή τον παρέχοντα τις υπηρεσίες και τον αγοραστή/λήπτη, ο οποίος θα μπορούσε να επηρεάσει την αξία της. Εντούτοις, φαίνεται ότι στις περιπτώσεις που υπάρχει δεσμός ανάμεσα στα συναλλασσόμενα μέρη, η αξία ορισμένων παραδόσεων αγαθών ή παροχών υπηρεσιών μειώνεται προκειμένου να μειωθεί και το ποσό του φόρου, με αποτέλεσμα τη μείωση των φορολογικών εσόδων. Στις περιπτώσεις που ο λήπτης δεν έχει πλήρες δικαίωμα έκπτωσης, η μείωση της αξίας σε σχέση με την κανονική αξία στην αγορά έχει ως συνέπεια και τη μείωση του μη ανακτήσιμου φόρου επί των εισροών. Για να αποφεύγονται οι απώλειες φορολογικών εσόδων λόγω μείωσης της αξίας, η Ισπανία ζήτησε να της δοθεί το δικαίωμα τροποποίησης της βάσης επιβολής του φόρου στις περιπτώσεις στις οποίες η βάση επιβολής του φόρου διαφέρει σημαντικά από την κανονική αξία και η παράδοση αγαθών ή η παροχή υπηρεσιών πραγματοποιείται μεταξύ συνδεόμενων προσώπων. Για τους σκοπούς της εκ νέου εκτίμησης της αξίας, τα συνδεόμενα πρόσωπα είναι εκείνα που καθορίζονται βάσει αντικειμενικών κριτηρίων και απαριθμούνται στην ισπανική νομοθεσία. Η πρόταση επιτρέπει στις φορολογικές αρχές της Ισπανίας να χρησιμοποιούν ως βάση για τον υπολογισμό του ΦΠΑ την κανονική αξία (όπως ορίζεται στο άρθρο 11A παράγραφος 1) αντί για την καταβαλλόμενη αντιπαροχή. Οι κανόνες υπολογισμού της αξίας των ενδοκοινοτικών αποκτήσεων προβλέπονται στο άρθρο 28ε της οδηγίας 77/388/EΟΚ, το οποίο επεκτείνει τους κανόνες του άρθρου 11Α στις ενδοκοινοτικές αποκτήσεις. Για να διασφαλιστεί ότι οι παραδόσεις αγαθών ή παροχές υπηρεσιών στην εγχώρια αγορά και οι ενδοκοινοτικές αποκτήσεις θα αντιμετωπίζονται κατά τον ίδιο τρόπο και για να μην καταστρατηγείται εύκολα το μέτρο με τη βοήθεια συνδεόμενων προσώπων σε άλλα κράτη μέλη, η Ισπανία επιθυμεί να συμπεριλάβει τις ενδοκοινοτικές αποκτήσεις στο πεδίο εφαρμογής του ειδικού μέτρου. Η πρόταση έχει ως στόχο τη χορήγηση αδείας για την εφαρμογή ειδικού μέτρου μέχρι τις 31 Δεκεμβρίου 2009. Η διάρκεια της ισχύος του είναι περιορισμένη προκειμένου να επανεξεταστεί το μέτρο με βάση την εμπειρία ή τις ανάγκες που ενδέχεται να εξακολουθούν να υπάρχουν. Ωστόσο, στις 16 Μαρτίου 2005, η Επιτροπή υπέβαλε στο Συμβούλιο το έγγραφο COM(2005)89. Πρόκειται για μία πρόταση οδηγίας για την τροποποίηση της οδηγίας 77/388/EΟΚ όσον αφορά ορισμένα μέτρα για την απλοποίηση της διαδικασίας επιβολής του ΦΠΑ και για την καταπολέμηση της φοροδιαφυγής και φοροαποφυγής καθώς και για την κατάργηση ορισμένων αποφάσεων χορήγησης παρεκκλίσεων. Η γνωστή ως "πρόταση εξορθολογισμού του άρθρου 27" αφορά, εκτός των άλλων, και τη νομοθεσία η οποία καλύπτει τον ίδιο τομέα με το αιτούμενο μέτρο. Η προτεινόμενη παρέκκλιση θα παύσει ισχύει μόλις τεθούν σε ισχύ στον τομέα αυτό τα μέτρα που προβλέπει η οδηγία που θα προκύψει από την πρόταση εξορθολογισμού. |Ισχύουσες διατάξεις στον τομέα που αφορά η πρόταση Παρόμοιες παρεκκλίσεις από το άρθρο 11A παράγραφος 1 και το άρθρο 28ε της οδηγίας 77/388/EΟΚ έχουν επιτραπεί και σε άλλα κράτη μέλη. |Συνεκτικότητα με τις λοιπές πολιτικές και στόχους της Ένωσης Άνευ εφαρμογής. |Διαβουλεύσεις με τα ενδιαφερόμενα μέρη και αξιολόγηση των επιπτώσεων |Διαβούλευση με ενδιαφερόμενα μέρη |Άνευ εφαρμογής. |Συγκέντρωση και χρησιμοποίηση εμπειρογνωμοσύνης |Δεν υπήρξε ανάγκη προσφυγής σε εξωτερικούς εμπειρογνώμονες. |Αξιολόγηση των επιπτώσεων Η πρόταση έχει ως στόχο την καταπολέμηση της φοροδιαφυγής και της φοροαποφυγής όσον αφορά τον ΦΠΑ και αναμένεται ότι θα έχει θετικό αντίκτυπο, ιδίως όσον αφορά τη συμμόρφωση. Το μέτρο είναι παρόμοιο με αυτό που χρησιμοποίησαν και άλλα κράτη μέλη και η Ισπανία θεωρεί ότι είναι κατάλληλο για την καταπολέμηση της απώλειας φορολογικών εσόδων. Το προτεινόμενο μέτρο είναι επίσης σύμφωνο και με την πρόταση της Επιτροπής που περιλαμβάνεται στο COM(2005)89 σχετικά με τον περιορισμό του αριθμού των παρεκκλίσεων από το άρθρο 27. |Νομικά στοιχεια της προτασης |Περίληψη της προτεινόμενης ενέργειας Χορήγηση άδειας στην Ισπανία να εφαρμόσει ειδικό μέτρο κατά παρέκκλιση από τα άρθρα 11A παράγραφος 1 και 28ε της Έκτης Οδηγίας του Συμβουλίου 77/388/EΟΚ, ώστε να μπορεί να υπολογίζει εκ νέου τη φορολογητέα αξία των παραδόσεων αγαθών και των παροχών υπηρεσιών καθώς και των ενδοκοινοτικών αποκτήσεων σε ορισμένες περιπτώσεις στις οποίες η αξία είναι αισθητά χαμηλότερη από την κανονική αξία, τα συναλλασσόμενα μέρη συνδέονται μεταξύ τους και ένα από τα συναλλασσόμενα μέρη έχει περιορισμένο δικαίωμα έκπτωσης. Η αξία μπορεί να είναι η κανονική αξία, όπως ορίζεται στο άρθρο 11Α παράγραφος 1 στοιχείο δ) της Έκτης Οδηγίας. |Νομική βάση Άρθρο 27 παράγραφος 1 της Έκτης Οδηγίας του Συμβουλίου 77/388/EΟΚ της 17ης Μαΐου 1977 (όπως τροποποιήθηκε) περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών – κοινό σύστημα φόρου προστιθέμενης αξίας: ομοιόμορφη φορολογική βάση. |Αρχή της επικουρικότητας Η πρόταση εμπίπτει στον τομέα της αποκλειστικής αρμοδιότητας της Κοινότητας. Κατά συνέπεια δεν ισχύει η αρχή της επικουρικότητας. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τους εξής λόγους: |Η παρούσα απόφαση αφορά άδεια που χορηγείται σε κράτος μέλος μετά από αίτησή του και δεν δημιουργεί καμία υποχρέωση. |Λόγω του περιορισμένου πεδίου εφαρμογής της παρέκκλισης, το ειδικό μέτρο είναι ανάλογο προς τον επιδιωκόμενο στόχο. |Επιλογή της νομικής πράξης |Προτεινόμενες νομικές πράξεις: άλλες. |Άλλες νομικές πράξεις δεν θα ήταν κατάλληλες για τους ακόλουθους λόγους: Δυνάμει του άρθρου 27 της έκτης οδηγίας 77/388/EΟΚ του Συμβουλίου για την εναρμόνιση των νομοθεσιών των κρατών μελών σχετικά με τους φόρους κύκλου εργασιών, παρέκκλιση από τους κοινούς κανόνες ΦΠΑ επιτρέπεται μόνο με άδεια του Συμβουλίου, το οποίο αποφασίζει ομόφωνα μετά από πρόταση της Επιτροπής. Η απόφαση του Συμβουλίου είναι η μόνη κατάλληλη νομική πράξη, επειδή μπορεί να απευθυνθεί σε ένα συγκεκριμένο κράτος μέλος. |Δημοσιονομικές επιπτωσεις |Η πρόταση δεν έχει καμία επίπτωση στον κοινοτικό προϋπολογισμό. |Συμπληρωματικές πληροφορίες |Ρήτρα επανεξέτασης/αναθεώρησης/λήξης της ισχύος |Η πρόταση περιλαμβάνει ρήτρα λήξεως ισχύος. |1.  ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥπου επιτρέπει στο Βασίλειο της Ισπανίας να εφαρμόσει ειδικό μέτρο κατά παρέκκλιση του άρθρου 11A παράγραφος 1 και του άρθρου 28ε της Έκτης Οδηγίας του Συμβουλίου (77/388/EΟΚ) περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών(Το κείμενο στην ισπανική γλώσσα είναι το μόνο αυθεντικό)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την Έκτη Οδηγία του Συμβουλίου (77/388/EΟΚ) της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών – κοινό σύστημα φόρου προστιθέμενης αξίας: ομοιόμορφη φορολογική βάση[1], και ιδίως το άρθρο 27,την πρόταση της Επιτροπής[2],Εκτιμώντας τα ακόλουθα:(1) Δυνάμει του άρθρου 27 παράγραφος 1 της οδηγίας 77/388/ΕΟΚ, το Συμβούλιο, αποφασίζοντας ομόφωνα ύστερα από πρόταση της Επιτροπής, μπορεί να παρέχει τη δυνατότητα σε οποιοδήποτε κράτος μέλος να λαμβάνει ειδικά μέτρα, κατά παρέκκλιση της εν λόγω οδηγίας, με στόχο την απλοποίηση της διαδικασίας επιβολής του φόρου ή την αποτροπή ορισμένων τύπων φοροδιαφυγής ή φοροαποφυγής.(2) Με επιστολή της 21ης Ιουνίου 2005 η οποία πρωτοκολλήθηκε στη Γενική Γραμματεία της Επιτροπής στις 22 Ιουλίου 2005, το Βασίλειο της Ισπανίας ζήτησε την άδεια εφαρμογής ενός ειδικού μέτρου κατά παρέκκλιση των διατάξεων της οδηγίας 77/388/EΟΚ σχετικά με τη βάση επιβολής του φόρου όσον αφορά τον ΦΠΑ.(3) Σύμφωνα με το άρθρο 27 παράγραφος 2 της οδηγίας 77/388/EΟΚ, η Επιτροπή ενημέρωσε, με επιστολή της 7ης Οκτωβρίου 2005, τα υπόλοιπα κράτη μέλη σχετικά με το αίτημα του Βασιλείου της Ισπανίας. Με επιστολή της 10ης Οκτωβρίου 2005, η Επιτροπή γνωστοποίησε στο Βασίλειο της Ισπανίας ότι διέθετε όλες τις πληροφορίες που έκρινε αναγκαίες για την εξέταση του αιτήματος.(4) Σύμφωνα με το άρθρο 11Α παράγραφος 1 στοιχείο α) της οδηγίας 77/388/EΟΚ, βάση επιβολής του φόρου για τις παραδόσεις αγαθών και τις παροχές υπηρεσιών, όσον αφορά τον φόρο προστιθέμενης αξίας (ΦΠΑ), είναι οτιδήποτε αποτελεί την αντιπαροχή που καταβάλλεται για τις εν λόγω παραδόσεις αγαθών και τις παροχές υπηρεσιών. Το άρθρο 28ε παράγραφος 1 της ίδιας οδηγίας διέπει τη βάση επιβολής του φόρου για τις ενδοκοινοτικές αποκτήσεις, με αναφορά στο άρθρο 11A.(5) Το μέτρο για το οποίο ζητείται άδεια παρέκκλισης έχει ως στόχο την καταπολέμηση της φοροδιαφυγής που προκύπτει από τις μειώσεις της βάσης επιβολής του φόρου για τις παραδόσεις αγαθών, τις παροχές υπηρεσιών και τις ενδοκοινοτικές αποκτήσεις που υπόκεινται σε ΦΠΑ στις περιπτώσεις που ένας πωλητής επιβάλλει μειωμένη τιμή σε συνδεόμενο αγοραστή που δεν έχει πλήρες δικαίωμα έκπτωσης.(6) Το μέτρο αφορά συγκεκριμένες περιπτώσεις και εφαρμόζεται μόνο σε περιπτώσεις διαφυγής ή αποφυγής του ΦΠΑ και μόνο όταν πληρούνται ορισμένες προϋποθέσεις. Για το λόγο αυτό είναι ανάλογο προς τον επιδιωκόμενο στόχο.(7) Παρόμοιες άδειες παρέκκλισης έχουν χορηγηθεί και σε άλλα κράτη μέλη, προκειμένου να καταπολεμηθεί η φοροδιαφυγή και η φοροαποφυγή, και έχουν αποδειχθεί αποτελεσματικές.(8) Οι παρεκκλίσεις δυνάμει του άρθρου 27 της οδηγίας 77/388/EΟΚ, οι οποίες έχουν ως στόχο την καταπολέμηση της αποφυγής του ΦΠΑ σε σχέση με τη βάση επιβολής του φόρου για τις παραδόσεις αγαθών ή την παροχή υπηρεσιών μεταξύ συνδεόμενων μερών περιλαμβάνονται στην πρόταση της Επιτροπής της 16ης Μαρτίου 2005 για την έκδοση μιας οδηγίας εξορθολογισμού ορισμένων παρεκκλίσεων δυνάμει του εν λόγω άρθρου[3]. Για το λόγο αυτό, η περίοδος ισχύος της παρούσας παρέκκλισης θα πρέπει να λήγει την ημερομηνία θέσεως σε ισχύ της εν λόγω οδηγίας.(9) Η παρούσα παρέκκλιση θα διασφαλίσει το ποσό του ΦΠΑ που οφείλεται στο τελικό στάδιο της κατανάλωσης και δεν έχει καμία αρνητική επίπτωση στους ίδιους πόρους των Ευρωπαϊκών Κοινοτήτων όσον αφορά τον ΦΠΑ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση του άρθρου 11A παράγραφος 1 στοιχείο α) και του άρθρου 28ε της οδηγίας 77/388/EΟΚ, επιτρέπεται στο Βασίλειο της Ισπανίας να λαμβάνει ως βάση επιβολής του φόρου για τις παραδόσεις αγαθών, τις παροχές υπηρεσιών ή τις ενδοκοινοτικές αποκτήσεις αγαθών την κανονική τους αξία, όπως προβλέπεται στο άρθρο 11A παράγραφος 1 στοιχείο δ) της εν λόγω οδηγίας στις περιπτώσεις που η αντιπαροχή είναι σημαντικά χαμηλότερη από την κανονική αξία και ο λήπτης των αγαθών ή των υπηρεσιών, ή ο αποκτών στην περίπτωση των ενδοκοινοτικών αποκτήσεων, δεν έχει πλήρες δικαίωμα προς έκπτωση δυνάμει του άρθρου 17 της οδηγίας 77/388/EΟΚ.Το εν λόγω μέτρο μπορεί να χρησιμοποιηθεί μόνο για την καταπολέμηση της φοροδιαφυγής ή της φοροαποφυγής και όταν η αντιπαροχή βάσει της οποίας θα υπολογιζόταν η βάση επιβολής του φόρου επηρεάζεται από οικογενειακούς, διαχειριστικούς, ιδιοκτησιακούς, οικονομικούς ή νομικούς δεσμούς, όπως αυτοί ορίζονται στην εθνική νομοθεσία. Για τους λόγους αυτούς, οι νομικοί δεσμοί περιλαμβάνουν επίσης την επίσημη σχέση μεταξύ εργοδότη και εργαζόμενου.Άρθρο 2Η άδεια που χορηγείται δυνάμει του άρθρου 1 λήγει την ημερομηνία κατά την οποία τίθεται σε ισχύ η οδηγία για τον εξορθολογισμό των παρεκκλίσεων δυνάμει του άρθρου 27 της οδηγίας 77/388/EΟΚ που έχουν ως στόχο την καταπολέμηση της φοροδιαφυγής ή της φοροαποφυγής στον τομέα του φόρου προστιθέμενης αξίας μέσω του υπολογισμού της αξίας των παραδόσεων αγαθών ή των παροχών υπηρεσιών μεταξύ συνδεόμενων προσώπων, ή στις 31 Δεκεμβρίου 2009, εάν η τελευταία ημερομηνία προηγείται.Άρθρο 3Η παρούσα απόφαση απευθύνεται στο Βασίλειο της Ισπανίας.Βρυξέλλες,Για το ΣυμβούλιοΟ Πρόεδρος [1] ΕΕ L 145 της 13.6.1977, σ. 1 όπως τροποποιήθηκε την τελευταία φορά με την οδηγία 2004/66/EΚ(ΕΕ L 168 της 1.5.2004, σ. 35).[2] ΕΕ C […], […], σ. […].[3] ΕΕ C 125 της 24.5.2005, σ. 12. COM(2005) 89.